Lej en bil i Thailand hvis din ferie skal byde på total bevægelsesfrihed. Det er nemt at køre rundt i landet, men hvis du ikke før har prøvet at køre i venstre side af vejen, så kræver det lidt øvelse inden du kører ind i de tætbefolkede byer. De fleste skilte på vejene er på både engelsk og thai, hvilket gør det nemmere at navigere som turist. Når du kører i din lejebil i Thailand er det, ligesom i Danmark, ikke lovligt at benytte telefon eller ikke-håndholdt navigation. Dette kan resultere i en bøde på stedet. Hvis du får en bøde i Thailand, skal du køre direkte til den nærmeste politistation for at betale den. At køre i Thailand om dagen betyder kørsel i tæt trafik. Bilerne kører generelt med mindre afstand mellem hinanden, så du skal holde tungen lige i munden. Hvis du kører rundt i Thailand i din lejebil om aftenen eller natten, skal du være opmærksom på de mange lastbiler der kører gennem landet i nattetimerne.